
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 3 martie 2009               

PL-x  89/2009                     


AVIZ
asupra Propunerii legislative pentru modificarea alin.(1) al art.1 din Ordonanţa de urgenţă a Guvernului nr.148/2005 privind susţinerea familiei în vederea creşterii copilului
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea alin.(1) al art.1 din Ordonanţa de urgenţă a Guvernului nr.148/2005 privind susţinerea familiei în vederea creşterii copilului, trimisă cu adresa nr. Pl x 89 din 11 februarie 2009 şi înregistrată cu nr. 31/185 din 12.02.2009.

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a respins propunerea legislativă în şedinţa din 04.02. 2009.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 3 martie 2009.

Propunerea legislativă are ca obiect de reglementare modificarea alin. (1) al art. 1 din Ordonanţa de urgenţă a Guvernului nr. 148/2005 privind susţinerea familiei în vederea creşterii copilului, aprobată cu modificări şi completări  prin Legea nr. 7/2007, în sensul modificării cuantumului indemnizaţiei lunare acordate pe perioada concediului pentru creşterea copilului în vârstă de până la doi ani sau, în cazul copilului cu handicap, de până la trei ani.
Membrii comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri, al Consiliului Legislativ nr.868/22.07.2008. 
Guvernul României nu a transmis punctul de vedere cu privire la această iniţiativă legislativă.

Cu ocazia dezbaterilor membrii comisiei au constatat că prevederi ale iniţiativei legislative se regăsesc în cuprinsul Ordonanţei de urgenţă a Guvernului nr. 226/2008 privind unele măsuri financiar-bugetare, ordonanţă care modifică expres alin. (1) al art. 1  din Ordonanţa de urgenţă a Guvernului nr. 148/2005. 
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a acestei iniţiative legislative.

În raport de obiectul şi conţinutul reglementării,  propunerea legislativă face parte din categoria legilor organice. 

                                 PREŞEDINTE,                        SECRETAR,

                                   Daniel BUDA              Gabriel ANDRONACHE
Consilier, Paul Şerban

